CELEX: 31988R2329
Language: el
Date: 1988-07-25 00:00:00
Title: Κανονισμός (ΕΟΚ) αριθ. 2329/88 του Συμβουλίου της 25ης Ιουλίου 1988 για την τροποποίηση του κανονισμού (ΕΟΚ) αριθ. 1022/88 όσον αφορά ορισμένες ηλεκτρονικές γραφομηχανές που συναρμολογούνται στην Κοινότητα από τη Sharp Manufacturing (UK) Ltd

Avis juridique important

|

31988R2329

Κανονισμός (ΕΟΚ) αριθ. 2329/88 του Συμβουλίου της 25ης Ιουλίου 1988 για την τροποποίηση του κανονισμού (ΕΟΚ) αριθ. 1022/88 όσον αφορά ορισμένες ηλεκτρονικές γραφομηχανές που συναρμολογούνται στην Κοινότητα από τη Sharp Manufacturing (UK) Ltd  

Επίσημη Εφημερίδα αριθ. L 203 της 28/07/1988 σ. 0001 - 0002

***** ΚΑΝΟΝΙΣΜΟΣ (ΕΟΚ) αριθ. 2329/88 ΤΟΥ ΣΥΜΒΟΥΛΙΟΥ  της 25ης Ιουλίου 1988  για την τροποποίηση του κανονισμού (ΕΟΚ) αριθ. 1022/88 όσον αφορά ορισμένες ηλεκτρονικές γραφομηχανές που συναρμολογούνται στην Κοινότητα από τη Sharp Manufacturing (UK) Ltd  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2176/84 του Συμβουλίου της 23ης Ιουλίου 1984 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), όπως τροποποιήθηκε από τον κανονισμό (ΕΟΚ) αριθ. 1761/87 (2), και ιδίως το άρθρο 13 παράγραφος 10,  την πρόταση που υπέβαλε η Επιτροπή μετά από διαβουλεύσεις στα πλαίσια της συμβουλευτικής επιτροπής που έχει συσταθεί από τον εν λόγω κανονισμό,  Εκτιμώντας τα ακόλουθα:  (1) Το Συμβούλιο, με τον κανονισμό (ΕΟΚ) αριθ. 1022/88 (3), επέκτεινε το δασμό αντιντάμπινγκ που επιβλήθηκε με τον κανονισμό (ΕΟΚ) αριθ. 1698/85 (4), σε ορισμένες ηλεκτρονικές γραφομηχανές που συναρμολογούνται στην Κοινότητα από την Canon Bretagne (F), Kyushu Matsushita (UK), Sharp (UK) και Silver Reed (UK). Η Kyushu Matsushita και η Canon Bretagne προσέφεραν εν συνεχεία αναλήψεις υποχρεώσεων οι οποίες έγιναν αποδεκτές από την Επιτροπή με τις αποφάσεις 88/300/ΕΟΚ (5) και 88/387/ΕΟΚ (6). Ο κανονισμός (ΕΟΚ) αριθ. 1022/88 τροποποιήθηκε ανάλογα από τους κανονισμούς (ΕΟΚ) αριθ. 1329/88 (7) και (ΕΟΚ) αριθ. 2076/88 (8) του Συμβουλίου.  (2) Τον Απρίλιο του 1988, η Sharp Manufacturing (UK) Ltd πρότεινε ανάληψη υποχρέωσης ως προς τις τιμές. Η Επιτροπή εξακρίβωσε, στις εγκαταστάσεις της εν λόγω εταιρείας, ότι η ανάληψη υποχρέωσης εξάλειφε τις συνθήκες που δικαιολογούσαν την επέκταση, με τον κανονισμό (ΕΟΚ) αριθ. 1022/88, του δασμού αντιντάμπινγκ στις γραφομηχανές που συναρμολογούνται στην Κοινότητα. Με την ανάληψη υποχρέωσης δόθηκαν επίσης ικανοποιητικές διαβεβαιώσεις σχετικά με τον εφοδιασμό σε εξαρτήματα και υλικά καθώς και σχετικά με άλλα στοιχεία των εργασιών συναρμολόγησης της Sharp Manufacturing (UK) Ltd στην Κοινότητα.  (3) Η Επιτροπή, μετά από διαβουλεύσεις, αποφάσισε να δεχτεί αυτές τις αναλήψεις υποχρεώσεων.  (4) Κατά συνέπεια, ο κανονισμός (ΕΟΚ) αριθ. 1022/88 πρέπει να τροποποιηθεί όσον αφορά την Sharp Manufacturing (UK) Ltd,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 1 του κανονισμού (ΕΟΚ) αριθ. 1022/88 αντικαθίσταται από το ακόλουθο κείμενο:  «Άρθρο 1  1. Ο οριστικός δασμός αντιντάμπινγκ που έχει επιβληθεί με τον κανονισμό (ΕΟΚ) αριθ. 1698/85 στις εισαγωγές ηλεκτρονικών γραφομηχανών, με ενσωματωμένους ή όχι μηχανισμούς υπολογισμού, καταγωγής Ιαπωνίας, επιβάλλεται και στις ηλεκτρονικές μηχανές, με ενσωματωμένους ή όχι μηχανισμούς υπολογισμού, που αντιστοιχούν στους κωδικούς ΣΟ 8469 10 00, ex 8469 21 00 και ex 8469 29 00 και που διατίθενται στην κοινοτική αγορά αφού συναρμολογηθούν στην Κοινότητα από την Silver Reed (UK).  2. Το ύψος του δασμού καθορίζεται σε 56,14 ECU ανά μονάδα που συναρμολογείται από την Silver Reed (UK).»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 25 Ιουλίου 1988.  Για το Συμβούλιο  Ο Πρόεδρος  Θ. ΠΑΓΚΑΛΟΣ  (1) ΕΕ αριθ. L 201 της 30. 7. 1984, σ. 1.  (2) ΕΕ αριθ. L 167 της 26. 6. 1987, σ. 9.  (3) ΕΕ αριθ. L 101 της 20. 4. 1988, σ. 4.  (4) ΕΕ αριθ. L 163 της 22. 6. 1985, σ. 1.  (5) ΕΕ αριθ. L 128 της 21. 5. 1988, σ. 39.  (6) ΕΕ αριθ. L 183 της 14. 7. 1988, σ. 39.  (7) ΕΕ αριθ. L 123 της 17. 5. 1988, σ. 31.  (8) ΕΕ αριθ. L 183 της 14. 7. 1988, σ. 1.